**Találj valakit …**

Olvassa el az alábbi mondatbefejezéseket és keressen valakit a csoportban, akire igaz az állítás. Írja a nevét az állítás alá. Ha sikerült öt különböző nevet írnia egy sorba (vízszintesen), vagy egy oszlopba (függőlegesen), vagy átlósan, akkor BINGÓja van! A középső négyzetet nem kell kitölteni, az a jolly joker!

|  |  |  |  |  |
| --- | --- | --- | --- | --- |
| … aki úgy tud jól tanulni, ha zene szól a háttérben. | … aki szívesebben tanul meg egy nagyobb anyagot egyben, 5-6 órán keresztül, mint többször, 1-2 órás menetekben. | … aki akkor tud jól memorizálni egy szöveget, ha azt többször elolvassa magában halkan. | … aki éjszaka szeret tanulni. | … aki szereti a fontosabb gondolatokat vagy kulcsszavakat kártyákra írni, és azokat jól látható helyre kiragasztani a szobájában. |
| … aki tanulás közben szeret járkálni. | … aki idegen szavak tanulásakor megpróbálja a szavakat lerajzolni. | … akinek a képek sokat segítenek abban, hogy megjegyezzen új szavakat. | … aki akkor tanul meg jól egy anyagrészt, ha kérdéseket talál ki magának róla, és azokat megválaszolja. | … aki egyedül szeret tanulni. |
| … akinek korán reggel fog legjobban a feje. | ... akinek egy előadás meghallgatása sokat segít a tanulásban. | ☺ | … aki akkor tud valamit sikeresen megtanulni, ha jegyzeteket készít hozzá. | … akinek egy videóra vett magyarázat többet segít, mint ugyanannak a magyarázatnak az elolvasása. |
| … akinek dolgozatírás előtt sokat segít, ha valakivel átbeszéli az anyagot. | … akinek segít a tanulásban, ha a szövegben aláhúzza a legfontosabb gondolatokat. | … aki tanulás közben dúdolgat. | … akinek sportolás után fog legjobban az agya. | … aki tanulás közben mindig csinál valamit a kezével (például: rajzolgat, labdát pattogtat, stb.). |
| … aki akkor tud valamit megjegyezni, ha sportolás közben meghallgatja felvételről. | … aki abból tanul a legtöbbet, ha hibás állításokat kap egy anyagról, és azokat ki kell javítania. | … aki csendes helyen szeret tanulni. | … aki másokkal együtt tud jól tanulni. | … aki akkor tud jól memorizálni egy szöveget, ha azt magának hangosan felmondja többször egymás után. |